Նշենք, որ խոսքը գնում է «Բնություն-արտաքին պարտք» ծրագրի մասին, որով նախատեսվում է թեթևացնել ՀՀ արտաքին պարտքը բնապահպանական որոշ խնդիրներ լուծելու միջոցով: «Ծրագրի էությունը հետևյալն է՝ Հայաստանն արտաքին պարտք ունի որոշ երկրներին: Այս երկրներն ունեն նաև միջազգային պարտավորություն՝ ներգրավվելու բնապահպանական ծրագրերի մեջ: Մենք առաջարկում ենք, որպեսզի գումարները այդ երկրներին վճարելու փոխարեն ներդնենք մեր շրջակա միջավայրի բարելավման ծրագրերում: Այդ երկրները պետք է իրենք համաձայնվեն այս ծրագրին և համարեն, որ պարտքը փակվեց: Ո՞րն է շահագրգռվածության ուղղությունը, որը նրանց կգրավի: Այս երկրները պետք է ֆոնդերի նկատմամբ իրենց պարտավորությունները կատարեն, այդտեղից էլ պետք է վերաբաշխումներ կատարվեն: Մենք առաջարկում ենք՝ այս սխեմայի շրջանակներում միանգամից աշխատենք այս երկրների հետ՝ բացառելով շրջանառությունը»,- մեզ հետ զրույցում ասել է նախարար Արծվիկ Մինասյանը: